เปิดรูปเมนูอาหารดู ไม่คิดว่ามาเสิร์ฟจริงจานจะใหญ่ขนาดนี้ ผักสลัดนี่กองมาท่วมจานเลย แต่ด้วยความสดของผักและความอร่อยของน้ำสลัดทำให้พวกเราซัดกันเรียบหมดจานเลย กินผักไปประมาณคนละแปลงได้ 

ร้านขนาดใหญ่ที่มีการจัดการดีมาก ตั้งแต่การจัดคิวโต๊ะ อาหารออกไว และรสชาติดีทุกเมนูเลย 

วันนี้สั่ง สลัดปูนิ่ม สลัดแซลม่อนย่าง อร่อยนะ ผักสลัดเยอะมาก แต่ที่อยากแนะนำสำหรับคนชอบทานเผ็ดและเสต็กซี่โครงหมู คือ

เสต็กซี่โครงหมูอบน้ำผึ้งซอสพริกขี้หนูออแกนิค (445): ซี่โครงหมูชิ้นโต หมักจนเข้าเนื้อ รสเข้มข้นหวานน้ำผึ้งและได้รสเผ็ดซี๊ดของซอสพริกขี้หนูตัดเลี่ยนได้ดีมาก

มะม่วง สมู๊ทตี้ : อร่อยมะม่วงเข้มข้น ไม่ต้องท๊อปวิปครีมมาก็ยังได้เลย

โดยรวม เป็นร้านขนาดใหญ่ที่น่าประทับใจมาก จานใหญ่แนะนำสั่งมาแชร์กันดีกว่า 